Document ID: 32007R0756

REGOLAMENT TAL-KUMMISSJONI (KE) Nru 756/2007
tad-29 ta’ Ġunju 2007
li jemenda r-Regolament (KE) Nru 3223/94 dwar regoli dettaljati għall-applikazzjoni ta’ l-arranġamenti dwar l-importazzjoni tal-frott u l-ħxejjex
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq fil-frott u fil-ħxejjex (1), u partikolarment l-Artikolu 32(2) tiegħu,
Billi:
(1)
Ir-Regolament tal-Kummissjoni (KE) Nru 3223/94 tal-21 ta’ Diċembru 1994 dwar regoli dettaljati għall-applikazzjoni ta’ l-arranġamenti dwar l-importazzjoni tal-frott u l-ħxejjex (2) jorbot ma’ ċerti dispożizzjonijiet ta’ l-Artikoli 173 sa 176 tar-Regolament tal-Kummissjoni (KEE) Nru 2454/93 tat-2 ta’ Lulju 1993 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju (3).
(2)
Dawk id-dispożizzjonijiet madankollu tneħħew permezz tar-Regolament tal-Kummissjoni (KE) Nru 215/2006 tat-8 ta’ Frar 2006 li jemenda r-regolament tal-Kummissjoni (KEE) Nru 2454/93 tat-2 ta’ Lulju 1993 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju u li jemenda r-Regolament (KE) Nru 2286/2003 (4).
(3)
Fl-interessi taċ-ċertezza legali huwa għalhekk meħtieġ li r-Regolament (KE) Nru 3223/94 jiġi emendat bit-tibdil meħtieġ sabiex ikompli jopera mingħajr xkiel.
(4)
Il-prezzijiet tal-frott u l-ħaxix jinbidlu malajr, u f'konformità ma’ l-emendi għar-Regolament (KEE) Nru 2454/93, prezzijiet unitarji potenzjalment skaduti m'għandhomx jibqgħu jintużaw fil-qafas tas-sistema tal-prezz tad-dħul.
(5)
Minn meta saru l-modifiki għar-Regolament (KEE) Nru 2454/93 applikati mid-19 ta’ Mejju 2006, fl-interessi taċ-ċertezza legali, dawk l-emendi għandhom japplikaw ukoll minn dik id-data.
(6)
L-Artikolu 3(1) tar-Regolament (KE) Nru 3223/94 fih lista ta’ swieq rappreżentattivi. Dik il-lista għandha tkun emendata biex tinkludi s-swieq rappreżentattivi fil-Bulgarija u r-Rumanija.
(7)
Il-miżuri pprovduti f'dan ir-Regolament huma skond l-opinjoni tal-Kumitat ta’ Ġestjoni għall-Frott u l-Ħaxix Frisk,
ADOTTAT DAN IR-REGOLAMENT:
Artikolu 1
Ir-Regolament (KE) Nru 3223/94 huwa emendat kif ġej:
(1)
Fl-Artikolu 2(2), it-tieni u t-tielet sub-paragrafi jinbidlu b’dan li ġej:
“Għandhom jitnaqqsu bl-ammonti li ġejjin:
(a)
marġini tat-tqegħid fis-suq ta’ 15 % għaċ-ċentri tal-bejgħ ta’ Londra, Milan u Rungis u ta’ 8 % għaċ-ċentri tal-bejgħ l-oħrajn, u
(b)
l-ispejjeż tat-trasport u assigurazzjoni fit-territorju doganali.
Għall-ispejjeż tat-trasport u ta’ l-assigurazzjoni li għandhom jitnaqqsu skond it-tielet subparagrafu, l-Istati Membri jistgħu jiffissaw ammonti standard għat-tnaqqis. Dawn l-ammonti standard u l-metodi għal kalkolu tagħhom għandhom jiġu mgħarrfa immedjatament lill-Kummissjoni.”
(2)
Fl-Artikolu 3, il-paragrafu 1 jinbidel b'dan li ġej:
“1. Dawn li ġejjin għandhom jitqiesu bħala swieq rappreżentattivi:
-
Il-Belġju u l-Lussemburgu: Brussell,
-
Il-Bulgarija: Sofija
-
Ir-Repubblika Ċeka: Praga,
-
Id-Danimarka: Kopenħagen,
-
Il-Ġermanja: Hamburg, Munich, Frankfurt, Cologne, Berlin,
-
L-Estonja: Tallinn,
-
L-Irlanda: Dublin,
-
Il-Greċja: Ateni, Thessaloniki,
-
Spanja: Madrid, Barċellona, Sevilja, Bilbao, Zaragoza, Valencia,
-
Franza: Pariġi-Rungis, Marsilja, Rouen, Dieppe, Perpignan, Nantes, Bordeaux, Lyon, Toulouse,
-
L-Italja: Milan,
-
Ċipru: Nikosija,
-
Il-Latvja: Riga,
-
Il-Litwanja: Vilnius,
-
L-Ungerija: Budapest,
-
Malta: Ħ'Attard,
-
L-Olanda: Rotterdam,
-
L-Awstrija: Vjenna-Inzersdorf,
-
Il-Polonja: Ozarów Mazowiecki-Bronisze, Poznan,
-
Il-Portugall: Liżbona, Porto,
-
Ir-Rumanija: Bukarest, Constanța
-
Is-Slovenja: Ljubljana,
-
Is-Slovakkja: Bratislava,
-
Il-Finlandja: Ħelsinki,
-
L-Iżvezja: Helsingborg, Stokkolma,
-
Ir-Renju Unit: Londra.”
(3)
Fl-Artikolu 4, il-paragrafu 2 jinbidel b'dan li ġej:
“2. Meta valur standard jiġi stabbilit għall-prodotti u għall-perjodi ta’ l-applikazzjoni li jidhru fil-Parti A ta’ l-Anness, skond dan ir-Regolament, il-prezz unitarju [ta' unità] fi ħdan it-tifsira ta’ l-Artikolu 152(1)(a)a tar-Regolament (KEE) Nru 2454/93 ma għandux japplika. Dan għandu jinbidel bil-valur standard tal-importazzjoni msemmija fil-paragrafu 1.”
(4)
Fl-Artikolu 4, il-paragrafu 5 jinbidel b'dan li ġej:
“5. Minkejja l-paragrafu 1, b'effett mill-ewwel jum tal-perjodi ta’ applikazzjoni stipulati fil-Parti A ta’ l-Anness, fejn ma kienx possibbli li jiġi kkalkulat valur standard ta’ l-importazzjoni, l-ebda valur ta’ l-importazzjoni standard m'għandu jkun applikabbli.”
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Il-paragrafi (1), (3) u (4) ta’ l-Artikolu 1 għandhom japplikaw mid-19 ta’ Mejju 2006.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 29 ta’ Ġunju 2007.

Labels: 2
3
17